मैरी क्रिसमस से गूंजे शहर के चर्च
ईसाई समाज के लोगों ने शुक्रवार को एक-दूसरे को मेरी क्रिसमस कहा। पूरे दिन दावतों का दौर चलता रहा। चर्च में आराधना के बाद क्रिसमस का संदेश दिया गया। समाजजनों ने अपने रिश्तेदारों और दोस्तों को क्रिसमस की शुभकामनाएं दीं।
सेंट पॉल ईएलसी चर्च में शुक्रवार सुबह 5 बजे प्रभु यीशु का जन्मोत्सव बड़ी धूमधाम से बनाया गया। सुबह आराधना पास्टर प्रवीण सैम्युअल एवं सहायक पास्टर जयंत मैथ्यू ने कराई। चर्च में समाज के लोगों को प्रभु यीशु के जन्म के बारे में बताया गया। इसके बाद केक और कॉफी का वितरण किया गया। पूरे दिन चर्च लोगों के लिए खुला रहा। शनिवार को दोपहर एक बजे से क्रिसमस खेलकूद प्रतियोगिता स्वीडिश मिशन स्कूल में होगी। संत टेरेसा कैथेड्रिल चर्च, तहसीली में स्थित ज्योति भवन, श्यामपुरा सेंट फ्रासिंस चर्च, मकरोनिया में पेन्टी गॉस्टल चर्च में भी कार्यक्रम हुए। चर्च ऑफ नार्थ इंडिया : कैंट में स्थित चर्च ऑफ नार्थ इंडिया में शुक्रवार को क्रिस्मस डे पर सुबह 9.30 बजे आराधना हुई।
ज्योति भवन चर्च
सेंट राफयल चर्च
mag_Deva hin_Deva hin_Deva awa_Deva mag_Deva